ПРИЈЕДЛОГ

На основу члана 9.став (4) Закона о фискалној одговорности у Републици Српској („Службени гласник Републике Српске“, број: 94/15 и 62/18), члана 39. став (2) тачка 2) и тачка 37) Закона о локалној самоуправи („Службени гласник Републике Српске“, број: 97/16, 36/19 и 61/21) и члана 39. став (2) тачка 2) и тачка 43) Статута Града Бијељина („Службени гласник Града Бијељина“, број: 9/17), Скупштина Града Бијељина на \_\_\_\_\_сједници одржаној \_\_\_\_\_\_\_\_\_2025. године, доноси:

ОДЛУКУ

О УСВАЈАЊУ ПЛАНА ЗА ИЗМИРЕЊЕ НЕИЗМИРЕНИХ

ОБАВЕЗА ПРЕНЕСЕНИХ ИЗ ПРЕТХОДНОГ ПЕРИОДА

I

Усваја се План за измирење неизмирених обавеза пренесених из претходног периода.

II

План за измирење неизмирених обавеза пренесених из претходног периода налази се у Прилогу ове Одлуке и чини њен саставни дио.

III

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: ПРЕДСЈЕДНИК

Бијељина, СКУПШТИНЕ ГРАДА БИЈЕЉИНА

Датум: Жељана Арсеновић

ОБРАЗЛОЖЕЊЕ

УЗ ПРИЈЕДЛОГ ОДЛУКЕ

О УСВАЈАЊУ ПЛАНА ЗА ИЗМИРЕЊЕ НЕИЗМИРЕНИХ ОБАВЕЗА

ПРЕНЕСЕНИХ ИЗ ПРЕТХОДНОГ ПЕРИОДА

I ПРАВНИ ОСНОВ

Основ за доношење Одлуке о усвајању Плана за измирење неизмирених обавеза пренесених из претходног периода садржан је:

- у члану 30. Закона о фискалној одговорности у Републици Српској („Службени гласник Републике Српске“ број: 94/15 и 62/18), којим је прописано да општине/градови, који имају пренесене обавезе из претходног периода, потребно је да припреме план за измирење неизмирених обавеза, са мишљењем прибављеним од Фискалног савјета, који ће усвојити орган надлежан за усвајање њиховог буџета.

- у члану 9. став (4) Закона о фискалној одговорности у Републици Српској („Службени гласник Републике Српске“ број: 94/15 и 62/18), прописано је да општина/град дужан да изради план за измирење неизмирених обавеза пренесених из претходног периода, када такве обавезе постоје, најкасније до 15. априла текуће године, и да га достави Фискалном савјету ради давања мишљења.

II РАЗЛОЗИ ЗА ДОНОШЕЊЕ ОДЛУКЕ

На основу Закона о фискалној одговорности у Републици Српској, а у складу са Упутством о садржају Плана за измирење неизмирених обавеза пренесених из претходног периода Град Бијељина је Фискалном савјету доставио План за измирење неизмирених обавеза пренесених из претходног периода.

Стање укупног износа обавеза које су доспјеле на плаћање на дан 31.12.2024. године износи 12.097.815,02 КМ.

III ФИНАНСИЈСКА СРЕДСТВА

Укупан износ неизмирених обавеза се састоји од обавеза за чије измирење су у буџету Града Бијељина за 2024.годину обезбјеђена буџетска средства и обавеза које су створене преко буџетом планираних средстава.

Укупан износ неизмирених обавеза за које су обезбјеђена буџетска средства и које су у евидентиране у буџету Града Бијељина за 2024.годину износи **9.505.444,29 КМ.**

Измирење ових обавеза планирано је из властитих средстава Града, у периоду од наредне три године (2025.-2027.година), и то на начин што ће се у 2025.години измирити око 1.500.000 КМ, а у 2026. и 2027. години по приближно 4.000.000 КМ.

Укупан износ неизмирених обавеза, које су створене изнад висине расположивих средстава утврђених буџетом у 2024. години, износи **2.592.370,73 КМ.**

Ове обавезе ће се измирити у 2025.години, а буџетска средства за евидентирање издатака по основу ових обавеза ће се планирати приликом израде ребаланса буџета Града Бијељина за 2025.годину, на конту 631 900 - Остали издаци.

Имајући у виду да износ неизмирених обавеза предвиђен за измирење у текућој години чини око 5,3% буџетских прихода Града планираних за 2025.годину, Фискални савјет Републике Српске сматра да је измирење неизмирених обавеза пренесених из претходног периода могуће у складу са фискалним капацитетом Града.

Обрађивач:

Одсјек за буџет

ОДЈЕЉЕЊЕ ЗА ФИНАНСИЈЕ

В.Д. НАЧЕЛНИКА

Соња Дамјановић

Градоначелник Града Бијељина утврдио је ПРИЈЕДЛОГ ОДЛУКЕ О УСВАЈАЊУ ПЛАНА ЗА ИЗМИРЕЊЕ НЕИЗМИРЕНИХ ОБАВЕЗА ПРЕНЕСЕНИХ ИЗ ПРЕТХОДНОГ ПЕРИОДА, те га просљеђује Скупштини Града на претрес и усвајање.

ГРАДОНАЧЕЛНИК

ГРАДА БИЈЕЉИНА

Љубиша Петровић