##### *И Н Ф О Р М А Ц И Ј А*

**о стању малољетничке делинквенције**

**Бијељина, јул 2025. године**

Обавјештавамо вас да је у периоду од 01.01. до 30.06.2025. године, на подручју Бијељине евидентирано је **четрнаест малољетних** извршиоца кривичних дјела, од чега дванаест мушког и два женског пола. Од наведеног броја малољетника – евидентиран је један (1) малољетник старости од 7-14 година, седам (7) малољетника од 14-16 година и шест (6) малољетника старости од 16-18 година.

Од стране истих извршенo je укупно **десет (10) кривичних дјела**, од чега: четири (4) кривична дјела против имовине; и то једно кривично дјело **,,Крађа“,** 2 КД **''Разбојништво''** , једно КД **''Утаја'**', једно КД **’’Угрожавање сигурности’’** и **''Напад на службено лице у вршењу службене дужности''** . Такође, евидентирана су четири кривична дјела **,,Тјелесна повреда“** која су извршена од стране ове групе лица.

Током наведеног периода малољетним лицима, од стране полицијских службеника, нису изрицане мјере полицијског упозорења.

Неопходно је истаћи да је евидентирано 15 малољетних жртава/оштећених у кривичним дјелима.

**На подручју ове Управе, у предходном периоду, превентивне активности које су предузимане од стране полиције огледале су се кроз реализацију пројекта „Школски полицајац“, и „Отворена врата“,** а организована је икампања поводом **„Међународног дана борбе против злоупотребе и кориштења дрога“** дана 26.06.2025.године , затим на тему **„Оружје не штити, оружје убија“,** **„Стоп вршњачком насиљу“,** и „**Петарде нису играчка“,** којом приликом су полицијски службеници, ученицима и просвјетним радницима, основних и средњих школа, као и родитељима ученика, одржали едукативна предавања, на теме наведених кампања, те је дијељен едукативни материјал и брошуре. Наведеним Планом су дефинисане мјере и активности у правцу спречавања и сузбијања вршњачког насиља и малољетничке делинквенције, као и других облика асоцијалног понашања дјеце и младих, са циљем очувања безбједности у школама Републике Српске и спречавања евентуалних ицидената који би могли утицати на угрожавање безбједности дјеце у школама. У реализацији наведених активности учествовало је 6 полицијских службеника, те се едукативна предавања ученицима у основним и средњим школама, планирају и у наредном периоду.

**Сарадња са надлежним субјектима, односно тужилаштвом и судовима, Центрoм за социјални рад, здравственим установама и школама је на задовољавајућем нивоу, а одвијала се континуирано кроз међусобну сарадњу, односно размјену података, информација, консултација, и сл. У школама је редовно присутан школски полицајац, који сарађује са наставним особљем и ученицима.**

**Морамо напоменути да је у периоду јануар-јун 2025. године евидентирано укупно 13 случајева вршњачког насиља , што је значајно повећање у односу на исти период 2024. године када их је било 5.**

Један случај вршњачког насиља резултирао је одношењем захтјева за ППП против 2 ученика средње школе. Такође, евидентирана су 2 случаја која су резултирала подношењем извјештаја о почињеном кривичном дјелу, за 3 кривична дјела против два малољетна лица, 5 случајева пријаве вршњачког насиља која су резултирала достављањем извјештаја о предузетим мјерама и радњама ОЈТ Бијељина, док је 5 пријава рјешено у оквиру органа школе.

**Н А Ч Е Л Н И К**

**Јовица Василић**

\_\_\_\_\_\_\_\_\_\_\_\_\_\_\_\_\_\_\_