ПРИЈЕДЛОГ

На основу члана 59. став 1. Закона о задуживању, дугу и гарнцијама Републике Српске ("Службени гласник Републике Српске ", број 71/12; 52/14; 114/17; 131/20; 28/21 и 90/21) и члана 39. став 2. тачка 25. Закона о локалној самоуправи ("Службени гласник Републике Српске ", број 97/16) и члана 39. Став 2. тачка 28) Статута Града Бијељина ("Службени гласник Града Бијељина", број 9/17), Скупштина Града на сједници одржаној дана \_\_\_\_\_\_\_\_\_2025. године, донијела је

ОДЛУКУ

О ГАРАНЦИЈИ ЗА КРЕДИТНО ЗАДУЖЕЊЕ

ЈП „ГРАДСКА ТОПЛАНА“

I

Град Бијељина биће Гарант по кредиту ЈП „Градска топлана“ у износу од 2.617.647,00 КМ, од чега се на главницу односи 2.000.000,00 КМ и камату 617.646,98 КМ. Одлука о Гаранцији доноси се у складу са Одлуком Скупштине ЈП „Градска топлана“ број 35/25 од 08.08.2025. године.

ЈП „Градска топлана“ ће средства кредита искористити за измирење доспјелих финансијских обавеза и то:

- обавезе према добављачима у износу од 1.175.675,00 КМ, због прекорачења рокова плаћања ове обавезе односе се на обавезе за испоручену електричну енергију и обавезе за угаљ, с тим што су у оквиру обавеза за угаљ укључене обавезе по основу правоснажних тужби од стране добављача (камате, судски трошкови, односно трошкови извршног и парничног поступка, трошкови адвоката, предујмови и таксе)

- процијењене обавезе по Приједлогу за извршење и тужби за угаљ у износу од 310.500,00 КМ чија је правоснажност извјесна у кратком року (ове обавезе подразумијевају износ дуга, судске трошкове, адвокатске трошкове, камату и таксе)

- обавезе према радницима по основу личних примања у износу од 500.000,00 КМ.

- остале обавезе у изосу од 13.825,00 КМ. Ове обавезе односе се на исплате члановима Надзорног одбора, уговоре о дјелу и допунском раду

II

Кредит се реализује по максималној номиналној каматна стопи од 7,99 %. Отплата ће се извршити у року од 7 година. Кредит ће се реализовати у 2025. години по добијању Сагласности од Министарства финансија РС и доношењу ове Одлуке о гаранцији од стране Скупштине Града.

На име обезбјеђења поврата кредита Град Бијељина ће предати Банци мјенице и "бјанко" налоге за плаћање.

III

Квантификације у вези са ограничењем дуга по основу Гаранција на дан 31.07.2025. године су сљедеће:

**А) Издате Гаранције**

**1.** Дуг по гаранцији број 02-014-1-299/06 од 20.07.2006. године са роком важења 15.04.2010.-15.04.2027. године (17 година), по основу Супсидијарног уговора између Владе Републике Српске и Јавног предузећа ЕКО- ДЕП у износу од 1.064.555,41 SDR.

На дан 31.07.2025. године стање дуга по основу ког је издата гаранција износи 287.753,00 КМ.

**Просјечно** **годишње оптерећење за период 2025-2027 износи 143.877,00 КМ**

**2.** Дуг по основу гаранције ЈП "Еко деп" по Одлуци о задужењу ЈП "Еко-деп" код Свјетске банке по Другом пројекту за управљање чврстим отпадом у износу од 670.000,00 еура, са роком важења од 15.12.2016. године до 05.06.2028. године (12 година). На дан 31.07.2025. године стање дуга по основу ког је издата гаранција износи 327.587,00 КМ.

**Просјечно** **годишње оптерећење за период 2025-2028 износи 110.000,00 КМ.**

**3**. Износ гаранције за отплату кредита ЈУ Бања Дворови у износу 1.287.683,50 КМ, период отплате кредита ЈУ Бање "Дворови" од 18.09.2018.-01.10.2028. године (10 година).

На дан 31.07.2025. године стање дуга по основу ког је издата гаранција износи укупно 565.192,30 КМ.

**Просјечно** **годишње оптерећење 2025-2028 износи 188.398,00 КМ.**

**Б) Потенцијално задужење по овој Одлуци:**

Гаранција по кредиту ЈП „Градска топлана“ која заједно са каматом и осталим трошковима износи 2.617.647,00 КМ.

**Просјечно** **годишње оптерећење износи 373.950,00 КМ.**

**Ц) Укупна годишња изложеност Града Бијељина дугу по издатим Гаранцијама** и гарантовањима за отплате дугова: (А+Б) износи 816.225,00 КМ

(143.877,00 + 110.000,00 + 188.398,00 + 373.950,00 )

**Д) Укупан приход Града Бијељина 2024. године**

Укупан приход који садржи само пореске и непорески приходе, без грантова, трансфера и обрачунских прихода износи 71.118.118,00 КМ.

**Е) Проценат задужености по основу остварених Гаранција:**

Укупна годишња изложеност Града Бијељина дугу по Гаранцијама, **заједно са потенцијалом Гаранцијом по овој Одлуци износи 1,15%**

(КМ 816.225,00 /71.118.118,00 КМ)

IV

Одлука ступа на снагу осмог дана од дана објављивања у Службеном гласнику Града, а примјениће се по добијању сагласности од Миистарства финансија Републике Српске.

V

Задужује се Градоначелник Града Бијељина да обезбиједи извршење ове Одлуке.

СКУПШТИНА ГРАДА БИЈЕЉИНА

ПРЕДСЈЕДНИК

Број: СКУПШТИНЕ ГРАДА БИЈЕЉИНА

Бијељина,

Датум, Жељана Арсеновић

**ОБРАЗЛОЖЕЊЕ**

**1. Законски основ**

Закон о задуживању, дугу и гаранцијама ("Службени гласник Републике Спске број 71/12, 52/14, 114/17; 131/20 ; 28/21 и 90/21)

У складу са Законом о задуживању, дугу и гаранцијама, изложеност јединица локалне самоуправе по издатим гаранцијама не смије прећи 30% од износа редовних прихода остварених у претходној фискалној години**.**

**2. Разлози доношења Одлуке**

ЈП „Градска топлана“ обратило се Граду Бијељина дописом број 1045/25 од 07.08.2025. године, за обезбјеђење Гаранције по кредиту који се реализује у износу од 2.000.000,00 КМ ради измирења обавеза према добављачима и запосленима.

Највећи дио обавеза се односи на обавезе за електричну енергију и за основни енергент угаљ. Акта по основу којих су произишле ове обавезе су Уговор о регулисању међусобних права и обавеза број 2083/24 од 15.11.2024. године и Уговор за набавку угља за грејну сезону 2024/2025 годину број 765/25 од 12.03.2025. године. Обавеза у износу од 1.175.675,00 КМ су правоснажне. Настале су због неблаговременог плаћања у складу са уговорима.

Осим ових обавеза постоји дио обавеза у износу од 310.500,00 КМ чија је правоснажност извјесна, па су ове обавезе исказане у процијењеном износу. Такође, постоје обавезе према радницима у износу од 500.000,00 КМ као и остале обавезе у износу од 13.826,00 КМ.

Наставак пословања предузећа биће веома отежан без додатних финансијских средстава.

Град Бијељина је оснивач ЈП „Градска топлана“ и има обавезу да помогне предузећу у ситуацији отежаног пословања.

**3. Финансијска средства**

Гаранција по овој одлуци евидентира се ванбилансно. У случају да ЈП „Градска топлана“ не измири обавезе по наведеном задужењу, приступиће се планирању средстава буџета Града за измирење ових обавеза.

У Бијељини, 29.07.2025. године

ОДЈЕЉЕЊЕ ЗА ФИНАНСИЈЕ

В.Д. НАЧЕЛНИКА

Соња Дамјановић

**Градоначелник Града Бијељина је утврдио ПРИЈЕДЛОГ ОДЛУКЕ О ГАРАНЦИЈИ ЗА КРЕДИТНО ЗАДУЖЕЊЕ ЈП „Градска топлана“, те га прослеђује Скупштини Града на разматрање и усвајање.**

**ГРАДОНАЧЕЛНИК ГРАДА БИЈЕЉИНА**

**Љубиша Петровић**